 Dorothea_Viehmann  Di nem wey dey giv Dorothea Viehmann wen dey bom am na Katharina Dorothea Pierson.Na for Rengershausen wey near Kassel dey tek bon am.E papa an mama get ples wey pipul fit buy ogogoro.Viehmann gra gra papa-dem bi dose Huguenots wey run komot from Franss go Hasse-Kassel bikos dey kansu di Edit of Nantes wey favor di Huguenots wey dey Franss.As Viehmann dey gro up, e dey lisin to difren difren tori wey e papa frend-dem dey tok as dem dey kom tek ogogoro inside Viehmann papa shop. Dorothea Pierson mari e hosband Nikolaus Viehmann wey bi telor in 1777.Na for Niederzwehren wey bi pat of di siti of Kassel dey live from 1787 go rish 1798.Na onli Viehmann tekia of e seven pikin wey dey bon wen e hosband kpai. E dey yuz wetin e sel from di farm gadin tek tekia of dem. Viehmann stat to no di Brother Grimm in 1813 an e tel dem ova forti tori wit difren difren fashon.Bikos na Huguenot Viehmann gra papa-dem kom from, na french tori e dey tel dem.Wilhelm Grimm rait sey na shans e an e broad tek jam Viehmann.Wilhelm Grimm tok sey di wuman fit tok e tori ova an ova again an di wuman no go chenj one wod.Meni of Viehmann tori de wey no komplet. 